སྤྱིར་ན་དབྱར་རྩྭ་འགུན་འབུ་ནི་བོད་མདོ་འབུས་མཐོ་སྒང་ན་མ་གཏོགས་མེད་པས་རང་བྱུང་གི་རྩྭ་སྨན་རྩ་ཆེན་ཞིག་ཡིན་པར་རྒྱལ་ཁབ་ཕྱི་ནང་གི་མི་ཚང་མས་ཁས་ལེན་ཡིད་ཆེས་བྱེད་ཀྱིན་ཡོད་པ་མ་ཟད་མི་སྒེར་སོ་སོའི་སྨན་རྫས་གཞན་གང་གིས་ཀྱང་བསྲེས་ལྷད་མ་བྱས་པར་ཆང་གིས་སྦངས་ཏེ་འཐུང་ན་ནད་བརྒྱ་སྨན་གཅིག་ཏུ་ངོས་འཛིན་བྱེད་ཀྱིན་ཡོད་མོད་ཡིད་ཕངས་པ་ཞིག་ལ་མང་ཚོགས་ཚོའི་ལག་གི་དབྱར་རྩྭ་དག་ལ་རིན་གོང་འཕར་ཐབས་མི་འདུག་པ་གང་ཡིན་ནམ།ས་ཆའི་མཐོ་དམན་གྱི་ཡིན་ནམ་དབྱར་རྩྭའི་ལྕི་ཡང་དང་སྦོམ་ཕྲ།ཁ་དོག་སོགས་མི་འདྲ་བའི་དབང་གིས་དབྱར་རྩྭའི་རིན་གོང་གི་མཐོ་དམན་ཡང་འདྲ་གི་མ་རེད།ང་ཚོས་ཉེ་ལམ་བཙོངས་ཀྱིན་པ་དག་གི་རིན་གོང་ནི་རྒྱ་མ་གང་༼དབྱར་རྩྭ་སྟོང་གཉིས་ཡས་མས་༽ལ་སྒོར་ཁྲི་གསུམ་དང་སྟོང་བརྒྱད་ནས་བཞི་ཁྲི་ལྔ་སྟོང་གི་གཡས་གཡོན་ནས་མ་གཏོགས་བཙོངས་ཐུབ་ཀི་མེད།འདི་ནས་ཤེས་ཡོང་བ་ནི་རང་ཡུལ་ན་ཡོད་པའི་སྨན་རྩྭ་དང་གཏར་ཁ་དག་གི་རིན་ཐང་ང་ཚོ་རང་ཉིད་ཀྱིས་རྟོགས་ཀྱི་མེད་པ་དང་ལྷག་པར་ང་ཚོར་ཆེད་མཁས་པ་མེད་པས་ལན་པ་རེད།